Notum sit omnibus hominibus tam presentibus quam futuris quod Jocerannus de Centarbens quamdam terram quam habebat de Sancto Vincentio in precariam, in vita sua tantum, totam dedit et werpivit domno Stephano de Pasiaco, Matisconensis ecclesie canonico et ecclesie Vinose presidente, in vadimonio pro centum solidis. Hujus rei testes sunt: Gunterius archipresbiter, Bernardus presbiter de Sancto Vincentio de Prato, Rodulfus Guerllus. Et sciendum quod supradictus Jocerannus et filius ejus Petrus, et Hugo de Oblato nepos ejus, juraverunt se pacem tenere super hac re, de se et de omnibus hominibus in sua potestate existentibus. Hoc sacramentum factum est in presentia Gunterii archipresbiteri, Petri de Sancto Nicecio, Bernardi presbiteri de Sancto Vincentio de Prato, Artaldus de Buxeria, est fides de sacramento tenendo.